โบรกฯเชียร์ซื้อ JMART เคาะเป้า 12.40 บ.หนุนอัพไซด์พุ่ง 32% ชี้กำไร Q3 “ออลไทม์ไฮ” 150 ลบ.
โบรกฯเชียร์ซื้อ JMART เคาะเป้าหนัก 12.40 บาท หนุนอัพไซด์พุ่งกระฉูด 32% พร้อมมองกำไรไตรมาส 3/62 ทำ "ออลไทม์ไฮ” แตะ 150 ล้านบาท 
โบรกฯเชียร์ซื้อ JMART เคาะเป้าหนัก 12.40 บาท หนุนอัพไซด์พุ่งกระฉูด 32% พร้อมมองกำไรไตรมาส 3/62 ทำ "ออลไทม์ไฮ” แตะ 150 ล้านบาท
1 ต.ค. 2562

บล.โนมูระ พัฒนสิน ระบุในบทวิเคราะห์ ระบุในบทวิเคราะห์ กำหนดคำแนะนำ “ซื้อ” หุ้น บริษัท เจ มาร์ท จำกัด (มหาชน) หรือ JMART โดยประเมินกำไรสุทธิไตรมาส 3/62 ที่ระดับ 150.3 ล้านบาท ทำจุดสูงสุดใหม่รายไตรมาสตั้งแต่เข้าตลาดฯ เติบโตก้าวกระโดด 5,637% เมื่อเทียบกับช่วงเดียวกันของปีก่อน และเติบโต 10% จากไตรมาสก่อน เพิ่มขึ้นในอัตราเร่งจากฐานต่ำในไตรมาส 3/61 และยังได้อานิสงส์บวกจากบริษัทลูก หนุนเติบโตต่อเนื่องจากไตรมาสก่อน
นำโดย i) JMT (ถือหุ้น 55.8%) จากพอร์ตหนี้เสียบางส่วนตัดเงินลงทุนหมด (Fully Amortized) ส่งกำไรให้ JMART สูงถึง 98 ล้านบาท (คาด JMT ไตรมาส 3/62 มีกำไร 175 ล้านบาท เติบโต 27% จากปีก่อน, เพิ่มขึ้น 18% จากไตรมาสก่อน) เป็นสัดส่วนหลักของกำไรรวม ii) SINGER (ถือหุ้น 30.3%) นำเงินเพิ่มทุนไปต่อยอดปล่อยสินเชื่อจำนำทะเบียนรถยนต์เต็มไตรมาส คาดส่วนแบ่งกำไร 17.2 ล้านบาท โตเด่น 31% จากปีก่อน, 8% จากไตรมาสก่อน
iii) J Mobile มองทำได้เพียงทรงตัวจากไตรมาสก่อน iv) J Fintech หรือ J Money เดินหน้าเร่งขยายพอร์ตสินเชื่อ คาดพลิกเป็นกำไรจากปีก่อน และเติบโตเล็กน้อยจากไตรมาสก่อน สอดคล้องกับรายได้รวมในไตรมาสนี้ JMART คาดที่ 2.89 พันล้านบาท ลดลง 6% จากปีก่อน แต่ฟื้นตัว 4% จากไตรมาสก่อน ประกอบกับอัตรากาไรขั้นต้น/อัตรากำไรสุทธิ ขยับขึ้นเล็กน้อยที่ระดับ 22.0%/5.2% ตามลำดับ (ไตรมาส 3/61 : 24.4%/0.1%)
ทั้งนี้ หากกำไรไตรมาส 3/62 ออกมาตามคาด รวมกำไร 9 เดือนของปี 62 จะมีสัดส่วนเท่ากับ 78% ของประมาณการทั้งปี ในขณะที่ แนวโน้มกำไรไตรมาส 4/62 มีโอกาสเป็นไตรมาสที่ดีที่สุดของปี (High season) จึงเริ่มเห็น Upside risk ในเชิงของฐานกำไรปี 2562 ราว 5%-8% หรือระหว่าง 547 ล้านบาท ถึง 562 ล้านบาท (ปัจจุบันประเมิน 520.9 ล้านบาท จาก JMT ที่พอร์ตสินเชื่อ Fully amortized เพิ่มขึ้น ประกอบกับ SINGER เร่งปล่อยสินเชื่อจานาทะเบียนรถยนต์หลังเพิ่มทุนแล้วเสร็จในไตรมาส 2/62 หนุนกำไร 62-63 เดินหน้าทา All-time high ต่อเนื่อง
ขณะนี้ คงแนะนำ “ซื้อ” มูลค่าพื้นฐานปี 2562 เท่ากับ 12.40 บาทต่อหุ้น โดยยังคงประมาณการกำไร 2562-63 ไว้ที่ 520.9/599.3 ล้านบาท แต่มีโอกาสปรับประมาณของกำไรขึ้น กรณีที่กำไรไตรมาส 3/62 ดีกว่าเราคาด (ไตรมาส 4/62 เป็น High season) หรือเห็นพัฒนาการสินเชื่อ B2P/P2P (ยังไม่รวมในประมาณการ) ที่มีความคืบหน้าอย่างมีนัยสำคัญในไตรมาส 4/62 นี้ยังรอดูความคืบหน้าอีกครั้ง CNS vs Consensus: ประเมินกำไร 2562 ใกล้เคียง Consensus คาด 504 ล้านบาท
อนึ่ง เทียบราคาเป้าหมาย 12.40 บาท กับราคาปิดวานนี้ที่ระดับ 9.40 บาท เท่ากับมีส่วนต่างราคาหุ้น (upside) ประมาณ 32%